
JUDEȚUL CONTANȚA
COMUNA  ION  CORVIN
PRIMAR

REFERAT DE APROBARE
la proiectul de hotărâre privind aprobarea Amenajamentului Pastoral pentru pajiștile din comuna Ion Corvin, județul Constanța

Amenajamentul pastoral reprezintă documentația care cuprinde măsurile tehnice, organizatorice și economice necesare ameliorării și exploatării pajiștilor, în conformitate cu art. 1 lit. a) din Normele metodologice pentru aplicarea prevederilor Ordonanței de urgență a Guvernului nr. 34/2013 privind organizarea, administrarea și exploatarea pajiștilor permanente și pentru modificarea și completarea Legii fondului funciar nr. 18/1991.
Conform art. 9, alin (1) din Hotărârea Guvernului nr. 1.064/2013 privind aprobarea Normelor metodologice pentru aplicarea prevederilor Ordonanței de urgență a Guvernului nr. 34/2013 privind organizarea, administrarea și exploatarea pajiștilor permanente și pentru modificarea și completarea Legii fondului funciar nr. 18/1991, amenajamentul pastoral cuprinde:
1. Situatia teritorial — administrativă;
2. Organizarea teritoriului;
3. Caracteristici geografice și climatic;
4. Vegetația;[image: ]
5. Cadrul de amenajare;
6. Organizarea, îmbunătățirea, dotarea și folosirea pajiștilor;
7. Descriere parcelară;
8. Descrierea vegetației forestiere;
9. Diverse.
Modalitatea de administrare a pajiștilor aparținătoare unei localități, reprezintă felul în care se asigură managementul unei pajiști, respectiv organizarea, administrarea și exploatarea pajiștilor permanente.
În vederea asigurării unui management corespunzător a pajiștilor permanente, trebuie să fie utilizate atât instrumente tehnice și juridice de specialitate, cât și instrumente de ordin financiar fără de care nu ar fi posibilă materializarea măsurilor tehnice și juridice.
Regulamentul de utilizare și gestionare al pajiștilor este inclus în „amenajamentul pastoral", iar „autoritatea contractantă are obligația de a include în cadrul documentației de concesiune sau închiriere a pajiștilor, amenajamentele pastorale și condițiile speciale de îndeplinire a contractului, cu respectarea prevederilor legale în vigoare. Regulamentele de [image: ]utilizare și gestionare al pajiștilor trebuie să fie clare, concise și să folosească un limbaj accesibil. În elaborarea rapoartelor de monitorizare a pajiștilor se va ține cont de faptul că acestea vor reprezenta argumentele științifice pe baza cărora, factorii de decizie, vor lua deciziile adecvate privind măsurile de management necesare pentru gestionarea pajiștilor.
În conformitate cu prevederile art. 136 alin. (8) din Ordonanța de Urgență nr. 57/2019 privind Codul administrativ aprob și supun spre dezbatere proiectul de hotărâre privind Amenajamentului Pastoral pentru pajiștile din comuna Ion Corvin.

